Document ID: 32000R1609

Uredba Komisije (ES) št. 1609/2000
z dne 24. julija 2000
o določitvi seznama proizvodov, ki so izvzeti iz uporabe Uredbe Sveta (EGS) št. 737/90 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 737/90 z dne 22. marca 1990 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil [1], kakor je bila nazadnje spremenjena z Uredbo (ES) št. 616/2000 [2], in zlasti člena 6 Uredbe,
ob upoštevanju naslednjega:
(1) V skladu s členom 6 Uredbe (EGS) št. 737/90 sprejme Komisija seznam proizvodov, ki so izvzeti iz uporabe Uredbe.
(2) Večina kmetijskih proizvodov, ki se sedaj uvaža iz tretjih držav, ni radioaktivno onesnažena zaradi černobilske nesreče ali je tako malo onesnažena, da je tveganje za zdravje zanemarljivo.
(3) Da bi se upoštevalo to dejstvo, je bil seznam proizvodov, izvzetih iz uporabe Uredbe (EGS) št. 737/90, določen z Uredbo Komisije (ES) 727/97 [3].
(4) Rezultati študije, opravljene za Komisijo, v kateri je opravljena ocena možnosti, da države članice uvozijo kmetijske proizvode, ki vsebujejo radioaktivni cezij, ki presega mejne vrednosti, določene v Uredbi (EGS) št. 737/90, kažejo, da je treba izključiti še dva živilska izdelka (čaj in nekatera zelišča).
(5) Spremenjen način predstavitve seznama proizvodov, za katere se uporablja Uredba Sveta (EGS) št. 737/90, je že bil uveden z Uredbo Komisije (ES) št. 1661/1999 z dne 27. julija 1999 o podrobnih pravilih za uporabo Uredbe (EGS) št. 737/90 [4] in bo carinskemu uradu olajšal uporabo seznama.
(6) Ukrepi, predvideni s to uredbo, so v skladu z mnenjem Odbora po členu 7 Uredbe (EGS) št. 737/90 -
SPREJELA NASLEDNJO UREDBO:
Člen 1
Uredba (ES) št. 727/97 se s tem razveljavi.
Člen 2
Vsi proizvodi, razen tistih, ki so našteti v Prilogi, so izvzeti iz področja uporabe Uredbe (EGS) št. 737/90.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. julija 2000

Labels: 14
20
0
3
6
18